stanford-oval/wikipedia huggingface dataset:
M/S Finlandia

| M/S Finlandia |
| --- | --- |
 M/S Finlandia Tallinnan satamassa 14. maaliskuuta 2013.
Tyyppi:  matkustaja-autolautta
Nykyinen reitti:  Helsinki – Tallinna
Lippuvaltio:   Suomi
Kotipaikka:  Eckerö,  Ahvenanmaa
IMO-numero:  9214379
MMSI-numero:  230628000
Tunnuskirjaimet:  OJPP
Aiemmat nimet:  M/S Moby Freedom (2001–2012) M/S Freedom (2012)
Omistaja:  Rederiaktiebolaget Eckerö eli Eckerö Line
Aiemmat omistajat:  Moby SpA
Rakennustelakka:  Daewoo Shipbuilding & Heavy Machinery Ltd, Okpo, Etelä-Korea
Rakennusnumero:  7506
Kölinlasku:  21. huhtikuuta 2000
Vesillelasku:  23. joulukuuta 2000
Luovutettu:  25. kesäkuuta 2001
Status:  liikenteessä
Tekniset tiedot
Pituus:  175 m
Leveys:  27,6 m
Syväys:  7,00 m
Bruttovetoisuus (GT):  36 365
Koneisto:  4 × Wärtsilä 12V46
Koneteho:  50 400 kW
Jääluokitus:  1A Super
Nopeus:  50 km/h
Nopeus:  27 kn
Hyttipaikkoja:  1 190 henkilölle
Matkustajia:  2 080
Lastikapasiteetti:  1 950 m
Autokapasiteetti:  665 henkilöautoa
Sisaralukset:  M/S Moby Aki M/S Moby Wonder M/S Pascal Lota
Lähteet:  
M/S Finlandia kesäkuussa 2021
M/S Finlandia on suomalaisen Eckerö Linen matkustaja-autolautta, jonka varustamo osti vuonna 2012 italialaiselta Moby SpA:lta korvatakseen sillä Helsinki–Tallinna-reitillä liikennöivän M/S Nordlandian (nyk. M/S Almariya). Finlandian alkuperäinen nimi oli M/S Moby Freedom. Virolaisella Tallinkilla oli käytössään M/S Finlandian sisaralus M/S Superstar (nyk. M/S Pascal Lota) Helsinki–Tallinna-reitillä vuosina 2008–2017.
Finlandian pituus on 175 metriä, leveys 27,6 metriä ja syväys seitsemän metriä. Vetoisuus on 36 093 tonnia. Neljä Wärtsilän dieselmoottoria tuottaa 50 400 kilowatin yhteistehon, jolla saavutetaan 27 solmun huippunopeus. Alus on rakennettu vuonna 2001 Etelä-Koreassa, ja se peruskorjattiin vuoden 2012 aikana Ruotsissa Landskronan telakalla.
Alus tuli Eckerö Linen liikenteeseen, kun ensimmäinen matka omistajanvaihdoksen jälkeen tehtiin 31. joulukuuta 2012. Lähtöjä on päivittäin kolme sekä Helsingistä että Tallinnasta. Matka-aika on 2,5 tuntia suuntaansa, joten matka-aika lyheni parhaimmillaan yli tunnin verrattuna edeltäneeseen M/S Nordlandiaan.
Finlandian tultua käyttöön Eckerö Line otti käyttöön uuden yritysilmeensä.
Laiva oli pitkään ainoa matkustaja-autolautta, joka liikennöi Helsinki–Tallinna-välillä Suomen lipun alla, kunnes Viking Line liputti M/S Viking XPRS:n Suomen lipun alle vuonna 2023.
Alus telakoitiin tammikuussa 2019, jolloin laivaan tehtiin uusi sisäänkäynti ja samalla alus sai maasähkövalmiuden.
Laivan palvelut

Laivalla on kuusi ravintolaa, kaksi myymälää, kokoustiloja sekä uusi Extra-matkustusluokka, jossa lipun hintaan sisältyy juomat, ateria, päivän lehdet sekä langaton internetyhteys. Laivan keulaosassa on kaksikerroksinen baari, jossa sijaitsee myös esiintymislava.
Kansikuvaus

Kansi 9: aurinkokansi, Bar Laituri, komentosilta.
Kansi 8: Cafeteria Satama, Buffet Eckerö, Bar Naissaar, Popup Shop, Pub Telakka, Pub Jätkäsaari, Bar Paja, Bar Nosturi (yläkerta), leikkihuone
Kansi 7: hyttejä, Bar Nosturi (alakerta)
Kansi 6: hyttejä, laivaan- ja maihinnousu, neuvonta, konferenssi- ja loungetilat, Eckerö Market & Parfymeria
Kansi 5: autokansi
Kansi 4: autokansi
Kansi 3: autokansi
Kansi 2: konehuoneet ja muita teknisiä tiloja
Aiheesta muualla

Kuvia tai muita tiedostoja aiheesta M/S Finlandia Wikimedia Commonsissa
Eckerö Line
| --- | --- |
Nykyiset alukset:   Finbo Cargo  Finlandia 
Entiset alukset:   Alandia  Apollo  Nordlandia  Translandia 
Laiva Moby SpA:n värityksessä.
Corey Feldman

Corey Feldman vuonna 2014.
Corey Scott Feldman (s. 16. heinäkuuta 1971 Chatsworth, Kalifornia) on yhdysvaltalainen televisio- ja elokuvanäyttelijä. Feldman sai ensikosketuksensa viihdemaailmaan jo kolmen vuoden ikäisenä, kun hän esiintyi McDonalds-mainoksessa. Pian tämän jälkeen vuonna 1979, Feldman sai ensimmäisen televisioroolinsa lyhytaikaiseksi jääneessä sarjassa The Bad News Bears. Vaikka sarja oli käytännössä floppi, se toimi kuitenkin päänavauksena Feldmanin uraa ajatellen.
Feldman on esiintynyt yli 50 elokuvassa, joista kenties tunnetuimpia ovat The Lost Boys ja Stand by Me – viimeinen kesä, joissa hän esiintyi muun muassa Kiefer Sutherlandin kanssa. Myös elokuva Arkajalat (The Goonies, 1985) on hyvin tunnettu.
Feldman on naimisissa Susie Feldmanin kanssa ja heillä on yhteinen lapsi nimeltään Zen Scott Feldman (s. 7. elokuuta 2004).
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1984 | Riiviöt | Gremlins | Pete Fountaine |
| 1984 | Friday the 13th Part 4: The Final Chapter | Friday the 13th: The Final Chapter | Tommy Jarvis |
| 1985 | Arkajalat | Goonies | Clark 'Mouth' Devereaux |
| 1986 | Stand by Me – viimeinen kesä | Stand by me | Teddy Duchamp |
| 1987 | The Lost Boys | The Lost Boys | Edgar Frog |
| 1990 |  Teini-ikäiset mutanttininjakilpikonnat | Teenage Mutant Ninja Turtles | Donatello  (ääni) |
| 1991 | Rock 'n' Roll High School Forever | Rock 'n' Roll High School Forever | Jesse Davis |
| 1993 | Ladattu ase 1 | National Lampoon's Loaded Weapon 1 | Nuori poliisi |
| 1993 | Teinimutanttininjakilpikonnat III | Teenage Mutant Ninja Turtles III | Donatello  (ääni) |
| 1994 | Maverick | Maverick | Pankkiryöstäjä |
| 2004 | Puppet Master vs Demonic Toys | Puppet Master vs Demonic Toys | Robert Toulon |
| 2008 | Lost Boys: The Tribe | Lost Boys: The Tribe | Edgar Frog |
| 2010 | Lost Boys: The Thirst | Lost Boys: The Thirst | Edgar Frog |
| 2013 | Zombie King | Zombie King | Kalfu |
| 2013 | Zero Dark Thirty | Zero Dark Thirty | Samuel Stilman |
Aiheesta muualla

Corey Feldman Internet Movie Databasessa. (englanniksi)
Corey Feldman kotisivu (englanniksi)
Lummennen ja Vesijaon valuma-alue

Lummennen ja Vesijaon valuma-alue (vesistöaluetunnus 14.25) on Kymijoen vesistön (14) Suur-Päijänteen alueessa sijaitseva toisen jakovaiheen valuma-alue. Vesistön valuma-alue on bifurkaatiovesistö, jonka latvajärvet Lummenne ja Vesijako ovat yhteiset länteen ja itään virtaaville lasku-uomille. Tämä valuma-alue on järvien laskusuuntien itäinen puoli, joka virtaa idässä Päijänteen alueella (14.22) sijaitsevaan Päijänteeseen ja Kymijokena Suomenlahteen Kotkassa. Järvien laskusuuntien läntinen puoli laskee puolestaan Kukkian reitin valuma-alueen vesistöihin (35.78), joka laskee Kokemäenjokena Selkämereen Porissa.
Yleistä > Vesistön sijainti

Lummennen ja Vesijaon valuma-alueen pinta-alaksi on ilmoitettu 265,5 neliökilometriä ja sen järvisyydeksi 6,18 %. Valuma-alueen pituus on noin 25 ja leveys 15 kilometriä. Se sijaitsee Kymijoen vesistöalueen länsireunassa ja sillä on lännessä yhteinen vedenjakaja Kokemäenjoen vesistön (35) Kukkian reitin valuma-alueen kanssa, ja sillä on jopa kolme yhteistä järveä sen kanssa. Järvet ovat Lummenne, Vehkajärvi ja Vesijako. Idässä, pohjoisessa ja etelässä siihen rajoittuu Päijänteen alue (14.22). Valuma-alue sijaitsee pääosin Päijät-Hämeessä Padasjoella, mutta ulottuu pohjoisessa Pirkanmaan Kuhmoisiin asti.
Yleistä > Pääoman kulun ja pituuden määritys

Lummennen ja Vesijaon valuma-alueen pääuoma on käsitteenä kaksijakoinen. Vesistöalueen yläjuoksulla toisiinsa yhteydessä oleva järvikolmikko (Vesijako, Vehkajärvi ja Lummenne) laskee kahta uomaa pitkin Päijänteeseen ja yhtä uomaa Vanajaveteen. Eteläisempää vesireittiä kutsutaan Padasjoen reitiksi. Se alkaa Vesijaosta ja laskee Padasjoen kirkonkylän läpi Kirkkojokena. Pohjoisempi laskujoki on lyhyt Harmoistenjoki, joka alkaa Lummennesta ja laskee pian Myllylahteen ja siellä Päijänteen Harmoistenlahteen.
Harmoistenjoki on Paikkatietoikkunan verkkopalvelun uomarekisterin mukaan 1,7 kilometriä pitkä ja Lummennesta Päijänteeseen oleva reitti on 3,0 kilometriä pitkä ja sen valuma-alueen pinta-ala on 72,65 neliökilometriä ( tai 99,7 km² ). Reitillä sijaitsevan Myllylahden pituus on 1,3 kilometriä.
Yleistä > Pääoman kulun ja pituuden määritys > Padasjoen reitti

Padasjoen reitin alajuoksulta noustaan ensin Kirkkojokea ylös Kirkkolammiin ja Yläjärveen. Siihen laskee Tarposesta alkava ja Ruokolammin läpi virtaava Vierunkosken jokiosuus. Ennen Yläjärveen laskemistaan jokeen yhtyy etelästä tuleva Pannijoki, jonka valuma-alueen (14.253) pinta-ala on 20 neliökilometriä . Koska yläjuoksun valuma-aluetta on vielä lähes 200 neliökilometriä, tulee vesireitti kulkemaan yläpuolisen Arrakosken vesivoimalaitokselle, joka sijaitsee Tarposen ja sitä ylempänä sijaitsevan Alajärven yläpuolella. Alajärveen laskee pohjoisesta Kauratteenjärven suunnalta tuleva oja, jonka valuma-alue on pieni (14 hehtaaria . Voimalan yläpuolella sijaitsevien kahden järven, Miestämän ja Myllyjärven välissä on lyhyt Kaukilankoski. Vesijakoon johtaa enää Välijoki, Tohtainlammi ja Sumperinjoki. Kirkkojoki on 1,7 kilometriä pitkä ja koko Padasjoen vesireitti Vesijaolle on 16,3 kilometriä pitkä. Reitin pituudesta 11,3 kilometriä on järvenselkiä ja virtavesiä 5,0 kilometriä. Valuma-alueen pinta-ala on (tai 191 km² ).
Yleistä > Vesistöalueen jako

Kolmannen jakovaiheen alueita ovat seuraavat neljä aluetta tai valuma-aluetta. Sisennys tarkoittaa sitä, että vesistöalue laskee tai yhtyy yläpuoliseen vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen alajuoksulta luetellussa järjestyksessä :
Eteläinen vesireitti (Padasjoen reitti):
Padasjoen alue (14.251) → Päijänteen alue (14.2)
Pannijoen valuma-alue (14.253)
Miestämän–Vesijaon alue (14.252) → myös Kukkian reitin valuma-alue (35.78)
Pohjoinen vesireitti:
Lummennen alue (14.254) → Päijänteen alue (14.2)
Yleistä > Vesistöalueen maankäyttö

Padasjoen reitin valuma-alueesta on metsämaata, avoimia kangasmetsiä ja kalliomaita 76,0 %, maatalousalueita 4,0 %, kosteikkoja ja soita on 0,5 % ja rakennettuja alueita on 3,8 %. Maa-alueiden lisäksi on vesistöinä 15,6 %.
Harmoistenjoen valuma-alueesta on metsämaata, avoimia kangasmetsiä ja kalliomaita 71,7 %, maatalousalueita 2,5 %, kosteikkoja ja soita on 0,6 % ja rakennettuja alueita on 22,4 %. Maa-alueiden lisäksi on vesistöinä 12,1 %.
Dobri Hristov

Dobri Hristov
Dobri Hristov (bulg. Добри Христов, 14. joulukuuta 1875 – 23. tammikuuta 1941) oli bulgarialainen säveltäjä. Hän syntyi Varnassa. Hän valmistui Prahan konservatoriosta vuonna 1903. Hän sävelsi pääasiassa kuoromusiikkia, mutta hänen teoksiinsa kuuluu myös orkesterimusiikkia.
Dobrica Ćosić

Dobrica Ćosić
Dobrica Ćosić (serb. Добрица Ћосић, 29. joulukuuta 1921 Velika Drenova, Serbien, kroaattien ja sloveenien kuningaskunta – 18. toukokuuta 2014 Belgrad, Serbia) oli jugoslavialainen kirjailija, poliittinen teoreetikko ja Jugoslavian liittotasavallan ensimmäinen presidentti 1992–1993.
1960-luvulla Ćosić alkoi vastustaa Jugoslavian hallituksen politiikkaa, koska hänen mielestään se tuki yhä enemmän muita kansoja kuin serbejä. Näin Ćosićista tuli toisinajattelija. Ćosić osallistui keskeisesti serbinationalistisen liikkeen luomiseen 1980-luvun lopussa, minkä takia ihailijat kutsuvatkin häntä ”serbikansan isäksi”. 
Ćosićia on väitetty julkisuuteen vuotaneen ”Serbian tiede- ja taideakatemian muistion” kirjoittajaksi. Hän ei sitä laatinut, vaikka osallistuikin muistion luoneeseen kokoukseen. Ćosić tuki Slobodan Miloševićia vuonna 1989 ja Radovan Karadžićia vuonna 1991 Bosniassa, mutta kääntyi pääministerinä presidentti Slobodan Miloševićia vastaan 1993, ja joutui erotetuksi. Ćosić liittyi Miloševićia vastustaneeseen Otpor-järjestöön vuonna 2000.
Luettelo televisiosarjan Koira haudattuna jaksoista

Tämä on luettelo yhdysvaltalaisen televisiosarjan Koira haudattuna (Jake and the Fatman) jaksoista. CBS esitti sarjaa vuosina 1987–1992. Jaksot on nimetty tunnettujen swing-kappaleiden mukaan.
Jaksot > Ensimmäinen tuotantokausi

Happy Days Are Here Again
Fatal Attraction (osa 1)
Fatal Attraction (osa 2)
Laura
The Man That Got Away
Love for Sale
Brother, Can You Spare a Dime?
Body And Soul
The Man I Love
Love Me or Leave Me
Smoke Gets in Your Eyes
Have Yourself a Merry Little Christmas
After You’ve Gone
It Had to Be You
But Not for Me
What Is This Thing Called Love?
Lady, Be Good
I’ll Be Seeing You
Babyface
Blues in the Night
How Long Has This Been Going On?
I Guess I’ll Have to Change My Plans
Rhapsody in Blue
Jaksot > Toinen tuotantokausi

Wish You Were Here (osa 1)
WIsh You Were Here (osa 2)
I’ll Never Smile Again
Bewitched, Bothered, and Bewildered
Why Can’t You Behave?
Poor Butterfly
It Ain’t Necessarily So
Someone to Watch Over Me
They Can’t Take That Away from Me
Side by Side
Snowfall
Jaksot > Kolmas tuotantokausi

I Only Have Eyes for You
The Lady in Red
So Easy to Love
The Way You Look Tonight
Dancing in the Dark
It All Depends on You
Out of Knowhere
Sweet Leilani
My Shining Hour
Long Ago and Far Away
What Child Is This?
In the Still of the Night
You Turned the Tables on Me
One More for the Road
Who’s Sorry Now?
I’ll Dance at Your Wedding
My Buddy
By Myself
I Ain’t Got Nobody
Put Your Dreams Away
If I Didn’t Care
You’re Driving Me Crazy
You Took Advantage of Me
My Heart Belongs to Daddy
Danny Boy
Chinatown, My Chinatown
Jaksot > Neljäs tuotantokausi

God Bless the Child
The Tender Trap
Exactly Like You
’Round Midnight
Only You
My Boy Bill
More Than You Know
Night and Day
Goodbye (osa 1)
Goodbye (osa 2)
I Know That You Know
Let’s Call the Whole Thing Off
I May Be Wrong
Daddy’s Home
I’m Gonna Live Till I Die
Pretty Baby
I Cover the Waterfront
You Don’t Know Me
It Never Entered My Mind
Tohtori Mark Sloanin ensiesiintyminen. Hahmosta tuli myöhemmin Diagnoosi: Murha -sarjan päähenkilö.
Second Time Around
I’d Do Anything
Who Would’ve Dreamed
It’s a Sin to Tell a Lie
Nevertheless
Jaksot > Viides tuotantokausi

Where or When (osa 1)
Where or When (osa 2)
Street of Dreams
I’ll Never Be the Same Again
I Could Write a Book
Two Different Worlds
Every Time We Say Goodbye
Come Along with Me
Last Dance
Come Closer to Me
Since I Fell for You
Just You, Just Me
Stormy Weather (osa 1)
Stormy Weather (osa 2)
You’ll Never Know
There’ll Be Some Changes Made
Pennies from Heaven
I Can’t Believe I’m Losing You
All Through the Night
Ain’t Misbehavin’
Nightmare
Beautiful Dreamer
Makronísi (Kreeta)

| --- | --- |
Muut nimet:  Megalonísi (Μεγαλονήσι)
Sijainti:  34°55′22″N, 24°48′00″E, Faistós Iraklion, Kreeta Kreikka
Saariryhmä:  Kreetan saaret
Merialue:  Libyanmeri, Välimeri
Pinta-ala:  0,064 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Makronísi (kreik. Μακρονήσι) eli Megalonísi (Μεγαλονήσι) on pieni Kreikan saari, joka sijaitsee Libyanmeressä Kreetan etelärannikon edustalla. Saaren pinta-ala on noin 0,064 neliökilometriä ja se on asumaton (vuonna 2011). Hallinnollisesti Makronísi kuuluu Faistóksen kuntaan, Iraklionin alueyksikköön ja Kreetan alueeseen.
Makronísi sijaitsee Kaloí Liménesin kylän edustalla ja kuuluu Pigaïdákian kyläyhdyskuntaan. Saarella on pieni majakka. Makronísista koilliseen sijaitsee pienempi Mikronísin saari eli Ágios Pávlos.
Daniel Kahneman

| Daniel Kahneman |
| --- | --- |

Henkilötiedot
Syntynyt: 5. maaliskuuta 1934 Tel Aviv, Palestiinan brittiläinen mandaatti
Kuollut: 27. maaliskuuta 2024 (90 vuotta)
Koulutus ja ura
Väitöstyön ohjaaja:  Susan M. Ervin-Tripp
Tutkimusalue:  Kognitiivinen psykologia, käyttäytymistaloustiede, psykologia ja taloustiede
Palkinnot:  Nobelin taloustieteen palkinto (2002)   Grawemeyer-palkinto (psykologia, 2003)
Aiheesta muualla
kahneman.scholar.princeton.edu
Daniel Kahneman (5. maaliskuuta 1934 Tel Aviv, Palestiina – 27. maaliskuuta 2024) oli israelilais-yhdysvaltalainen psykologi ja tutkija. Hän oli toinen vuoden 2002 Nobelin taloustieteen palkinnon saajista.
Kahneman opiskeli psykologiaa ja matematiikkaa Jerusalemin heprealaisessa yliopistossa. Hänen pääaineensa oli psykologia.  Hän suoritti siellä 1954 alemman korkeakoulututkinnon, ja Kalifornian Berkeleyn yliopistosta hän valmistui 1961 tohtoriksi.
Kahneman oli vuosina 1961–1970 Jerusalemin heprealaisen yliopiston psykologian luennoitsija ja professori 1970–1978. Hän opetti 1976–1986 Brittiläisen Kolumbian yliopistossa ja 1986–1994 Berkeleyssä. Princetonin yliopiston psykologian professoriksi hänet valittiin 1993. Hän toimi samalla Princetonin julkisten ja kansainvälisten asioiden koulun profesorina. Hän jäi eläkkeelle 2007.
Kahneman alkoi 1960-luvun lopulla tutkia sitä, miten ihmiset tekevät taloudellisia päätöksiä. Hän tutki psykologi Amos Tverskyn kanssa päätöksentekoa epävarmuuden vallitessa. Tästä tutkimuksesta syntyi prospektiteoria, jonka Kahneman ja Tversky kuvasivat vuonna 1979 julkaistussa artikkelissaan ”Prospect Theory: An Analysis of Decisions Under Risk”. Kahnemanin päätöksentekoa käsitelleiden tutkimusten perusteella ihmiset eivät pystyneet analysoimaan monimutkaisia päätöstilanteita, joissa tulevaisuus oli epävarma, vaan turvautuivat tällaisissa tilanteissa heuristiikkoihin eli nyrkkisääntöihin.
Kahneman sai vuoden 2002 Nobelin taloustieteen palkinnon taloustieteellisen analyysin ja kognitiivisen psykologian yhdistämisestä, erityisesti työstään, joka käsitteli ihmisten arviointikykyä ja päätöksentekoa epävarmoissa tilanteissa. Kahneman jakoi palkinnon Vernon L. Smithin kanssa.
Kahneman kirjoitti urallaan muun muassa teokset Ajattelu, nopeasti ja hitaasti ja Noise: A Flaw in Human Judgment.
Teokset

Attention and effort.  Englewood Cliffs, NJ:  Prentice-Hall, 1973.
Kahneman, Daniel; Slovic, Paul; Tversky, Amos: Judgment Under Uncertainty: Heuristics and Biases.  Cambridge University Press, 1982.
Kahneman, Daniel; Diener, E.; Schwarz, N.: Well-Being: The Foundations of Hedonic Psychology.  Russell Sage Foundation, 1999.
Kahneman, Daniel; Tversky, Amos: Choices, Values and Frames.  Cambridge University Press, 2000.
Kahneman, Daniel; Gilovich, Thomas; Griffin, Dale: Heuristics and Biases: The Psychology of Intuitive Judgment.  Cambridge University Press, 2002.  ISBN 978-0521792608.
Ajattelu, nopeasti ja hitaasti.  (Suom. Kimmo Pietiläinen)  Helsinki:  Terra Cognita, 2012.  ISBN 978-952-5697-55-1.
Kahneman, Daniel; Sibony, Olivier; Sunstein, Cass R.: Noise: A Flaw in Human Judgment.  William Collins, 2021.  ISBN 978-0008308995.
Daniel Kahneman, Dan Lovallo ja Olivier Sibony, "12 kysymystä ennen päätöksentekoa". Julkaisussa: Fakta 31(2011) : 10, s. 59-60
Daniel Kahneman, Andrew M. Rosenfield, Linnea Gandhi & Tom Blaser, "Varo kohinaa päätöksenteossa". Julkaisussa: Fakta (2016) : 12, s. 40-47
Kirjallisuutta

Lewis, Michael: The Undoing Project: A Friendship that Changed Our Minds.  New York:  W. W. Norton & Company, 2017.  ISBN 978-0-393-25459-4.
Aiheesta muualla

Kuvia tai muita tiedostoja aiheesta Daniel Kahneman Wikimedia Commonsissa
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Makronísi (Petalioí)

Makronísin saari.
| --- | --- |
Muut nimet:  Makrónisos (Μακρόνησος), Makrý (Μακρύ), Makró (Μακρό)
Sijainti:  38°02′48″N, 24°15′45″E, Kárystos Euboia, Keski-Kreikka Kreikka
Saariryhmä:  Petalioí, Euboian saaret
Vesialue:  Petaliónlahti
Merialue:  Egeanmeri, Välimeri
Pinta-ala:  0,044 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Makronísi (kreik. Μακρονήσι, myös Makrónisos, Μακρόνησος) eli Makrý (Μακρύ) eli Makró (Μακρό) on pieni Kreikan saari, joka kuuluu Euboian saariin ja tarkemmin Petalioí-saariin, ja sijaitsee Megalónisoksen pohjoispuolella. Saaren pinta-ala on noin 0,044 neliökilometriä ja se on asumaton. Hallinnollisesti Makronísi kuuluu Kárystoksen kuntaan, Euboian alueyksikköön ja Keski-Kreikan alueeseen. Saari on muodoltaan pitkänomainen, mistä se on saanut nimensä ”Pitkä saari”. Makronísista koilliseen sijaitsee Avgón saari ja itään Lamperoúsa.
Dabangg

| Dabangg |
| --- | --- |

Ohjaaja:  Abhinav Singh Kashyap
Käsikirjoittaja:  Dilip Shukla Abhinav Singh Kashyap
Tuottaja:  Arbaaz Khan Malaika Arora Khan Dhillin Mehta
Säveltäjä:  Sajid-Wajid Lalit Pandit
Kuvaaja:  Mahesh Limaye
Leikkaaja:  Pranav V. Dhiwar
Pääosat:  Salman Khan Arbaaz Khan Sonakshi Sinha Sonu Sood
Valmistustiedot
Valmistusmaa:  Intia
Tuotantoyhtiö:  Shree Ashtavinayak Cine Vision Ltd Arbaaz Khan Productions
Levittäjä:  Shree Ashtavinayak Cine Vision Ltd Netflix
Ensi-ilta:  10. syyskuuta 2010
Kesto:  125 min
Alkuperäiskieli:  hindi
Budjetti:  INR 300 milj.
Seuraaja:  Dabangg 2
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Dabangg (suomeksi ”Rohkea”) on Abhinav Singh Kashyapin ohjaama intialainen toimintaelokuva vuodelta 2010. Se rikkoi ennätyksiä ja oli vuoden menestynein Bollywood-elokuva. Elokuva voitti monia palkintoja, muun muassa National Film Awards -palkinnon ja viisi Filmfare Awards -palkintoa.
Näyttelijät

| 0 | 1 | 2 |
| --- | --- | --- |
|  Salman Khan  | … |  Chulbul ”Robin Hood” Pandey   |
|  Sonakshi Sinha  | … |  Rajo   |
|  Arbaaz Khan  | … |  Makhanchand ”Makhi” Pandey   |
|  Vinod Khanna  | … |  Prajapati Pandey (Chulbulin isäpuoli)   |
|  Dimple Kapadia  | … |  Naini Devi (Chulbulin äiti)   |
|  Sonu Sood  | … |  Chedi Singh   |
|  Mahesh Manjrekar  | … |  Haria (Rajon isä)   |
|  Om Puri  | … |  Kasturilal Vishkarma (Chedi Singhin tuleva appi)   |
|  Anupam Kher  | … |  Dayal Babu   |
|  Mahi Gill  | … |  Nirmala   |
|  Tinu Anand  | … |  Masterji (Nirmalan isä)   |
|  Amitosh Nagpal  | … |  Sumant Kumar (Rajon veli)   |
|  Malaika Arora  | … |  Munni (erikoisesiintyminen laulussa ”Munni Badnaam Hui”)   |
|  Murli Sharma  | … |  Malik   |
|  Ram Sujan Singh  | … |  Chaubeji   |
|  Rajeev Mishra  | … |  Toluram Lal   |
Musiikki

Elokuvan musiikin sävelsivät Sajid-Wajid ja Lalit Pandit.
Musiikki > Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Tere Mast Mast Do Nain” | Rahat Fateh Ali Khan | 5.59 |  |  |  |  |  |  |
| 2. | ”Munni Badnaam Hui” | Mamta Sharma, Aishwarya Nigam | 5.07 |  |  |  |  |  |  |
| 3. | ”Chori Kiya Re Jiya” | Sonu Nigam, Shreya Ghoshal | 4.48 |  |  |  |  |  |  |
| 4. | ”Udd Udd Dabangg” | Sukhwinder Singh, Wajid | 4.13 |  |  |  |  |  |  |
| 5. | ”Humka Peeni Hai” | Wajid, Master Saleem, Shabab Sabri | 5.15 |  |  |  |  |  |  |
| 6. | ”Tere Mast Mast Do Nain” (Part 2)  | Rahat Fateh Ali Khan, Shreya Ghoshal | 5.59 |  |  |  |  |  |  |
| 7. | ”Munni Badnaam Hui” (Remix)  | Mamta Sharma, Aishwarya Nigam | 4.05 |  |  |  |  |  |  |
| 8. | ”Tere Mast Mast Do Nain” (Remix)  | Rahat Fateh Ali Khan | 5.02 |  |  |  |  |  |  |
| 9. | ”Humka Peeni Hai” (Remix)  | Wajid, Master Saleem, Shabab Sabri | 4.27 |  |  |  |  |  |  |
| 10. | ”Dabangg” (Theme)  | Salman Khan | 2.48 |  |  |  |  |  |  |